CELEX: 62011FN0001
Language: el
Date: 2011-01-06 00:00:00
Title: Υπόθεση F-1/11: Προσφυγή-αγωγή της 6ης Ιανουαρίου 2011 — Soukup κατά Επιτροπής

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/36
            
         Προσφυγή-αγωγή της 6ης Ιανουαρίου 2011 — Soukup κατά Επιτροπής
   (Υπόθεση F-1/11)
   2011/C 72/59
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Zdenek Soukup (Λουξεμβούργο, Λουξεμβούργο) (εκπρόσωποι: E. Boigelot και S. Woog, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της εξεταστικής επιτροπής του γενικού διαγωνισμού EPSO/AD/144/09 περί μη εγγραφής του προσφεύγοντος-ενάγοντος στον πίνακα επιτυχόντων και της αποφάσεως περί εγγραφής άλλου υποψηφίου στον πίνακα αυτόν, καθώς και ικανοποίηση της ηθικής βλάβης και αποκατάσταση της υλικής ζημίας που υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της εξεταστικής επιτροπής του γενικού διαγωνισμού EPSO/AD/144/09 της 27ης Απριλίου 2010, που ελήφθη κατόπιν επανεξετάσεως της προφορικής δοκιμασίας του προσφεύγοντος-ενάγοντος και με την οποία επιβεβαιώθηκαν τα αποτελέσματά του στη δοκιμασία αυτή, ήτοι βαθμολογία κατώτερη από την ελάχιστη απαιτούμενη, και, κατά συνέπεια, την απόφαση περί μη εγγραφής του στον πίνακα επιτυχόντων·
            
         
               —
            
            
               να ακυρώσει την απόφαση της εξεταστικής επιτροπής του γενικού διαγωνισμού EPSO/AD/144/09 με την οποία άλλος υποψήφιος έγινε δεκτός να συμμετάσχει στις γραπτές και προφορικές δοκιμασίες και, στη συνέχεια, εγγράφηκε στον πίνακα επιτυχόντων του εν λόγω διαγωνισμού·
            
         
               —
            
            
               να ακυρώσει όλες τις πράξεις στις οποίες προέβη η εξεταστική επιτροπή από το στάδιο κατά το οποίο τελέστηκαν οι καταγγελλόμενες παρατυπίες και μετά·
            
         
               —
            
            
               να υποχρεώσει την καθής να καταβάλει, ως αποζημίωση προς ανόρθωση της ηθικής βλάβης και αποκατάσταση της υλικής ζημίας που υπέστη ο προσφεύγων-ενάγων, το ποσό των 25 000 ευρώ, υπό την επιφύλαξη αυξήσεως ή μειώσεως του ποσού αυτού κατά τη διάρκεια της δίκης, πλέον τόκων με ετήσιο επιτόκιο 7 % από τις 28 Ιουνίου 2010, ήτοι από την ημερομηνία της διοικητικής ενστάσεως·
            
         
               —
            
            
               να καταδικάσει την Επιτροπή στα δικαστικά έξοδα.